ફિલ્મ સંપૂર્ણ રીતે અમિતાભ બચ્ચનના નામ પર છે.તેમના ચોટદાર સંવાદો એ બયાન કરે છે કે તેઓ 70 વટાવી ચૂક્યા હોવા છતા ઘણી ઉર્જા અને ઉત્સાહ પોતાનામા સંઘરીને બેઠા છે.શમિતાભ એ તરફ ઈશારો કરે છે કે અમિતાભને તેમના કદ અનુસારની સ્કિપ્ટ આપવામાં આવે.ધનુષ પોતાની ભૂમિકામા અમિતાભ બચ્ચનના બુલંદ અવાજ અને ચેહરાના હાવભાવને જોઈએ તેવી ઉર્જા સાથે પેશ નથી કરી શક્યો.અક્ષરા હાસને આ ફિલ્મથી ડેબ્યુટ કર્યુ છે.તેણે આસિસ્ટન્ટ ડાયરેકટર એટલે કે એડીની ભૂમિકા ભજવી છે.આર બાલ્કીએ 156 મિનિટની ફિલ્મને જરા પણ બોરિંગ નથી થવા દીધી.તેમણે તમામ રંગોને ખુબ રોચક અને તાર્કિક રીતે ઉપયોગમાં લીધા છે.ઈલિયારાજાનુ સંગીત કર્ણપ્રિય છે.પીસી શ્રીરામની સિનેમૈટોગ્રાફી ઉમદા છે.